|  |  |  |
| --- | --- | --- |
|  REPUBLICA MOLDOVA**CONSILIUL RAIONAL HÎNCEŞTI**MD-3400, mun. Hânceşti, str. M. Hâncu, 138tel. (269) 2-20-58, fax (269) 2-20-48,E-mail: consiliul@hincesti.md |  | РЕСПУБЛИКА МОЛДОВА**РАЙОHНЫЙ СОВЕТ ХЫНЧЕШТЬ**МД-3400, мун. Хынчешть, ул. М.Хынку, 138тел. (269) 2-20-58, факс (269) 2-20-48,E-mail: consiliul@hincesti.md |

***PROIECT***

**D E C I Z I E**

**mun.Hînceşti**

**din\_\_\_\_\_\_\_\_\_\_\_\_\_2022 nr.\_\_\_\_\_\_\_\_\_\_\_\_**

***Cu privire la examinarea nivelului de pregătire***

***a instituțiilor de învățământ secundar general către***

***debutul anului școlar 2022 - 2023***

În scopul asigurării funcționalității eficiente a instituțiilor de învățământ pe parcursul anului școlar 2022-2023, în conformitate cu art.141 lit. b), d), e) din Codul Educației nr.152/2014, pct.5 al Hotărârii Comisiei Raionale Extraordinare de Sănătate Publică nr.7 din 24 august 2022, în temeiul art.43 al.(1) lit.g) și art.46 al.(1) al Legii nr.436/2006 privind administrația publică locală, Consiliul Raional Hîncești **DECIDE:**

1. Se ia act de nota informativă a șefei Direcției Învățământ, doamna Valentina TONU, cu referire la nivelul de pregătire a instituțiilor de învățământ general către noul an de studii 2022 – 2023.(Anexă)
2. Se menționează mobilizarea, conjugarea eforturilor colectivelor de pedagogi și părinți, întru buna pregătire către debutul anului școlar 2022-2023.
3. Managerii instituțiilor de învățământ, ale căror fondator este Consiliul Raional, vor întreprinde următoarele acțiuni:
	1. vor asigura funcționalitatea instituțiilor de învățământ pe tot parcursul anului de studii 2022-2023, prin crearea condițiilor igienico-sanitare și prevenirea situațiilor de risc pentru viața și sănătatea copiilor și angajaților;
	2. vor asigura instituțiile de învățământ pe tot parcursul anului de studii 2022-2023 cu cantitățile necesare de săpun, detergenți, dezinfectanți, pentru realizarea măsurilor de dezinfecție și de asigurare a normelor igienico-sanitare, utilizând în acest scop resursele materiale, financiare și umane necesare;
	3. vor organiza activitatea instituțiilor de învățământ, privind completarea claselor (grupelor), conform prevederilor art.51 din Codul educației, pentru a asigura utilizarea rațională și eficientă a mijloacelor publice alocate.
	4. Vor întreprinde măsurile necesare în scopul:
4. școlarizării obligatorii a tuturor copiilor în vârstă de 7-16 ani;
5. încadrării în instituțiile de învățământ general a copiilor din familiile refugiate din Ucraina (conform Ordinului MEC nr.178 din 15.03.2022 ,, Cu privire la încadrarea în instituțiile de învățământ general a copiilor din familii refugiate din Ucraina”);
6. organizării alimentației elevilor claselor I-âi – a IV-a, a celor din familiile socialmente vulnerabile și a elevilor claselor a V-a – a XII-a, după posibilități, opțional, contra plată;
7. asigurării instituțiilor de învățământ cu cadre didactice în scopul implementării prevederilor Planului-cadru pentru anul de studii 2022-2023;
8. capacitării instituțiilor cu cantitatea necesară de combustibil solid, în scopul asigurării regimului termic adecvat.
9. Direcția Învățământ (doamna Valentina TONU):
	1. va monitoriza permanent activitatea instituțiilor de învățământ pe parcursul anului școlar 2022-2023;
	2. va asigura pregătirea tehnică a unităților de transport școlar și transportarea gratuită a elevilor către instituțiile de învățământ din subordine, conform necesităților, pe parcursul întregului an de studii.
10. Conducătorii instituțiilor publice, Direcția Teritoriale pentru siguranța alimentelor (domnul Sergiu IONIȚĂ), Centrul de Sănătate Publică (domnul Oleg CIBOTARI), Direcția Situații Excepționale (domnul Aleco SANDU), vor întreprinde măsurile ce se impun pentru a asigura controlul asupra îndeplinirii prescripțiilor care vizează buna desfășurare a procesului educațional în condiții de securitate a vieții și sănătății copiilor și angajaților din instituțiile de învățământ secundar general.
11. Direcția Generală Finanțe (doamna Galina ERHAN) va asigura finanțarea regulamentară, în limitele mijloacelor preconizate, a tuturor serviciilor pentru asigurarea funcționalității institutțiilor de învățământ secundar general din raionul Hîncești.
12. Executarea prevederilor prezentei decizii se pune în seama șefei Direcției Învățământ, doamna Valentina TONU.
13. Controlul executării prezentei decizii se pune în sarcina vicepreședintelui raionului pe probleme sociale, doamna Lilia TĂNASE.
14. Prezenta decizie intră în vigoare la data includerii în Registrul de Stat al Actelor Locale și poate fi contestată la Judecătoria Hîncești, sediul Ialoveni, în termen de 30 de zile de la data comunicării, potrivit prevederilor Codului Administrativ nr.116/2018.

**Preşedintele şedinţei \_\_\_\_\_\_\_\_\_\_\_\_\_\_\_\_\_**

 Contrasemnează:

 **Secretarul**

 **Consiliului Raional Hînceşti Elena MORARU TOMA**

Inițiat \_\_\_\_\_\_\_\_\_\_\_\_\_\_\_\_\_\_\_Iurie LEVINSCHI, Președintele raionului

Coordonat \_\_\_\_\_\_\_\_\_\_\_\_\_\_\_\_\_\_\_Lilia TĂNASE, Vicepreședintele raionului

Elaborat \_\_\_\_\_\_\_\_\_\_\_\_\_\_\_\_\_\_Valentina TONU, șefa Direcției Învățământ

 \_\_\_\_\_\_\_\_\_\_\_\_\_\_\_\_\_\_\_Galina Erhan, șef Direcția Generală Finanțe

Avizat \_\_\_\_\_\_\_\_\_\_\_\_\_\_\_\_\_\_Sergiu Pascal specialist principal (jurist)